บาทแข็งกด “ทองไทย” ลง 50 บาท สวนตลาดโลก ทองคำแท่ง ขายออกบาทละ 29,050 รูปพรรณ 29,550 บ.
"สมาคมค้าทองคำ" รายงานราคาทอง เปิดตลาดเช้านี้ “ทองไทย” ปรับลง 50 บาท สวนตลาดโลก ปัจจัยจากเงินบาทที่แข็งค่าบริเวณ 31.13 บาท โดยทองคำแท่ง ขายออกบาทละ 29,050 รูปพรรณ 29,550 บ.
"สมาคมค้าทองคำ" รายงานราคาทอง เปิดตลาดเช้านี้ “ทองไทย” ปรับลง 50 บาท สวนตลาดโลก ปัจจัยจากเงินบาทที่แข็งค่าบริเวณ 31.13 บาท โดยทองคำแท่ง ขายออกบาทละ 29,050 รูปพรรณ 29,550 บ.
4 ส.ค. 2563

สมาคมค้าทองคำ รายงานราคาทอง (96.5%) วันนี้ (4 ส.ค.63) เมื่อเวลา 09.25 น.ที่ผ่านมา ราคาปรับลด 50 บาท เมื่อเทียบกับประกาศราคาซื้อขายครั้งเดียวตอนเปิดตลาดของวานนี้ แม้ว่าทองคำโลกจะปรับตัวขึ้น แต่เงินบาทที่แข็งค่ามากบริเวณ 31.13 บาทในเช้านี้ กดดันราคาทองไทยปรับลดลง
โดยราคาทองคำแท่ง รับซื้ออยู่ที่บาทละ 28,950.00 บาท ขายออกที่ราคาบาทละ 29,050.00 บาท
ทองรูปพรรณ รับซื้ออยู่ที่ราคาบาทละ 28,425.00 บาท ขายออกที่บาทละ 29,550.00 บาท
ราคาทองคํา Spot เช้านี้เคลื่อนไหวที่บริเวณ 1,976 ดอลลาร์ หลังจากปิดตลาดเมื่อคืนที่ผ่านมาเพิ่มขึ้นเล็กน้อย 40 เซนต์ สู่ระดับ 1,986.3 ดอลลาร์ โดยทองคำยังได้รับปัจจัยบวกจากความกังวลเกี่ยวกับผลกระทบของไวรัสโควิด-19 อย่างไรก็ดี สกุลเงินดอลลาร์ที่แข็งค่าเป็นปัจจัยลบสกัดการปรับขึ้นของทองคำ